《后西湖十咏 其六 九里松》
明代·胡应麟

鹫岭西来梵刹重，长松落落倚芙蓉。千林夜涌涛声出，九陌晴飞露气浓。

翠盖中天巢鹳鹤，苍髯匝地舞虬龙。餐霞亦是华阳客，遮莫秦娥树底逢。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。